Другі паверх. Пакоі для адміністрацыі. Многа розных дзядзькоў і цётак, якія з гонарам сябе абзываюць “мастак”. Людзі, ад якіх нібыта залежыць тутэйшае мухападобнае мастацтва. Ім бы маляваць паболей. Ім бы наведаць адну з беларускіх мастацкіх вучэльняў. А магчыма, ім проста замест пэндзля варта ўзброіцца швабрай, каб стаць сапраўднымі перформерамі “Тахелесу”. Так-так. Анічога цікавага на паверхні гэтых далоняў. На гэтых пралётах многа чухні. Зашмат па сьценах поўзае абкураных блазнаў.